**TÁJÉKOZTATÓ**

**a 2015. december 15-i képviselőtestületi ülésen elhangzott**

**interpellációkra tett intézkedésekről**

**Ferencz Gyula** képviselő-testületi tag

* elmondja, hogy a Rákóczi utca 19. előtti fedlap nagyon balesetveszélyes, kéri, hogy értesítsék a tulajdonos Matávot.

*A szolgáltató felé lejelentettük a javítási igényt. Várható helyreállítás időjárástól függően: 2016.01.31.*

**Dr. Hadnagy Ádám képviselő-testületi tag**

* csíktartóval felszerelt szemetes elhelyezését kéri a Munkácsy- Dózsa György utcánál lévő 2. kórházi bejárathoz, mivel sok a csíkelszórás. A Hunyadi utcában is szükség lenne a szemetes elhelyezésére, mivel az árokba szórják a szemetet.

*Városgondnokság december 18-án a Kórház előtt elhelyezte a kért hulladékgyűjtőt. A Hunyadi utcában még egyeztetés alatt áll a hulladékgyűjtők helye, 2016. február 29-ig ott is megvalósítja a kihelyezést a Városgondnokság.*

**Szabó Ferenc képviselő-testületi tag**

* elmondja, hogy a Deák utca 2-6 között, a szerviz úton van egy nagy lyuk, amely balesetveszélyes, kéri, hogy aszfaltozzák le.

*Városgondnokság a lyukat ideiglenesen kavicsolta, a végleges kátyúzást költségvetés függvényében, amint lehet, elvégzik.*

* Több megkeresést kapott, nagyon sok helyen nem égnek a lámpák, például az önkormányzat mögötti óvodánál, a vasútnál, kéri, hogy az iroda mérje fel ezeket.

*A közvilágítási hibákat heti rendszerességgel jelenjük le a karbantartó felé, sajnos több olyan lámpatest van, ahol a javítást követően a hiba újra jelentkezik. Ezekben az esetekben a karbantartótól fokozott felülvizsgálatot kérünk ismételten.*

**Auer Miklós és Tompa László képviselő-testületi tag** korábbi interpellációs kérdésének újra felvétele:

* a Rákóczi és a Mátyás király utca kereszteződésénél az észak-keleti és a dél-nyugati zebráknál hetek óta nem működnek a fényjelző készülékek. Kérik azoknak mielőbbi helyreállítását baleset megelőzés céljából.

*A zebrákat megvilágító közvilágítási lámpák működnek, jelenleg nem találtunk hibát. A közlekedési lámpák jelenleg szintén működnek, azonban, tekintve, hogy a helyszínen azt tapasztaltuk, hogy az oszlopokról levették a nyomógombos jelzőszerkezeteket, tájékoztatást kértünk a Magyar Közút Forgalomszabályzási Osztályától, hogy tervezetten szerelték-e le, és mi volt az oka. Kértük továbbá, hogy a 8-as főút belvárosi szakaszán a folyamatos áthaladást, „zöldhullámot” biztosítsák.. Telefonon elmondták, hogy a leszerelést ebben a csomópontban annak érdekében végezték el, hogy a 8-as forgalma minél ütemesebb legyen, jelenleg állandó periódusban működik a gyalogosok átengedése.*

Körmend, 2016. január 12.

Forró Szilvia s.k. Sövegjártó Zoltán s.k.

irodavezető intézményvezető